Diari Oficial de la Generalitat Valenciana


Sumari del DOGV 6187, del 19-01-2010 (2009/14757)

RESOLUCIÓ de 19 de novembre de 2009, de la Direcció General d'Energia, per la qual es resol la concurrència de peticionaris i s'atorga l'autorització administrativa i l'aprovació del projecte d'execució per a la construcció de la xarxa de distribució de gas natural al municipi de Xeraco, província de València, en favor de Gas Natural Cegás, SA. Expedients números CBREDE/2005/39/46, CBREDE/2006/79/46 i CBREDE/2007/46/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6187

Data del DOGV
:   19-01-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/14074


Data del document
:   19-11-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 19 de novembre de 2009, de la Direcció General d'Energia, per la qual es resol la concurrència de peticionaris i s'atorga l'autorització administrativa i l'aprovació del projecte d'execució per a la construcció de la xarxa de distribució de gas natural al municipi de Xeraco, província de València, en favor de Gas Natural Cegás, SA. Expedients números CBREDE/2005/39/46, CBREDE/2006/79/46 i CBREDE/2007/46/46. [2009/14237]  
Vist l'escrit presentat per l'empresa Gas Alicante, SA, amb data 25 d'agost de 2005, davant del Servici Territorial d'Energia de València de la Conselleria d'Infraestructures i Transport, juntament amb el projecte d'autorització administrativa per a la distribució de gas natural al terme municipal de Xeraco, firmat per un tècnic competent i visat pel col·legi oficial corresponent el 29 de juliol de 2005 i annex al projecte de data de visat 13 de febrer de 2006, perquè li siga atorgada l'autorització administrativa per a la distribució de gas natural al municipi de Xeraco, província de València. (CBREDE/2005/39/46).  
Vist que per Resolució de la Direcció General d'Energia, de 7 de novembre de 2008, es realitza el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Alicante, SA, a favor d'Endesa Gas Distribución, SA i tindre a esta com a successor universal en tots els procediments en tramitació davant d'esta Direcció General en relació amb instal·lacions de distribució de gas natural, la sol·licitud inicial dels quals corresponia a Gas Alicante, SA.  
Vist que va ser realitzada la informació pública a què fa referència l'article 73 de la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà de l'anunci corresponent, que es va publicar en els diaris Las Províncias i El Mundo, el dia 4 de juliol de 2007, en el Butlletí Oficial de la Província de València, de 30 de juny de 2007, i en el Diari Oficial de la Comunitat Valenciana, de 26 de juny de 2007.   
D'acord amb la documentació que hi ha en l'expedient, van ser presentades les al·legacions que, en síntesi, s'exposen:  
L'empresa Gas Natural Cegás, SAU manifesta: 1. Que en el projecte presentat per Gas Alicante, SAU, s'observen deficiències tècniques com són el punt de connexió a la xarxa d'APA(1), ja que es fa referència a un gasoducte previst per Enagás connectat a Oliva i que arriba fins a Tavernes de la Valldigna, passant per Oliva, Gandia i Xeraco, sense possibilitat de relligar a cap altre gasoducte de la companyia, des del qual es realitzaria el subministrament exclusivament per al nucli urbà de Xeraco, obviant el poblat marítim del municipi. D'altra banda, el seu projecte depén d'un tercer i, per tant, per al cas de l'obtenció de l'autorització, no estarà en disposició de garantir els terminis de posada en gas de la seua infraestructura. 2. Que és part interessada en l'expedient, havent presentat sol·licitud d'autorització administrativa per a la gasificació al municipi de Xeraco que es tramita en l'expedient CBREDE/2006/79/46, en el projecte del qual es descriu de forma precisa les zones geogràfiques per a les quals se sol·licita, totes estes compreses dins dels límits definits pel Pla d'Ordenació Urbanística i pel règim de planificació i desenvolupament territorial sostenible com a sòl urbà o urbanitzable. 3. Que d'altra banda, l'empresa que al·lega manifesta que el projecte que ha presentat té les característiques que patix el presentat per Gas Alicante, SA, que Gas Natural Distribución SDG, SA, té previst executar després de l'obtenció de l'autorització administrativa un tram de gasoducte des de la xarxa de transport existent a Cullera, fins a Gandia, amb intenció de subministrar al seu pas els municipis de Tavernes de la Valldigna, Xeraco, Xeresa i els seus corresponents poblats marítims, sectors residencials i industrials, els avantatges d'este i la posició rellevant que com a empresa distribuïdora té en l'àmbit de la Comunitat Valenciana i en la zona de sol·licitud.  
L'empresa Iberdrola Distribución de Gas, SAU indica: 1. Que té interés en la distribució de gas al municipi de Xeraco i que ha presentat sol·licitud d'autorització administrativa que es formula en concurrència amb la sol·licitud de Gas Alicante, SA. 2. Que de l'examen dels documents sotmesos a informació pública no és possible establir clarament ni el punt de connexió proposat, ni l'àmbit per al qual es preveu el subministrament de gas natural, ja que pareix dirigir-se al terme municipal en abstracte, assenyalant unes zones distribuïdes per la totalitat del municipi que no tenen claredat en la seua definició. I així, la sol·licitud incorre en una vulneració del règim regulatori vigent que preveu la realització de l'activitat de distribució sota un règim d'objectiu d'autorització d'instal·lacions concretes, que delimiten l'àmbit poligonal, cert i concret en el qual es despleguen els seus drets i obligacions com a agent distribuïdor de les referides instal·lacions. Per això, la legislació vigent no empara autoritzacions de l'activitat en abstracte, sinó instal·lacions concretes que, d'acord amb l'ordenació urbanística i mediambiental, es projecten amb característiques singulars i que atorguen drets i obligacions sobre l'àmbit autoritzat.  
Els escrits esmentats es van traslladar a l'empresa peticionària, que va contestar i va manifestar, en síntesi, el següent:  
Pel que fa al que ha manifestat Gas Natural Cegás, SA: 1. Que el projecte presentat és d'una autorització administrativa prèvia i que ha d'anar seguit, una vegada obtinguda esta, dels projectes d'execució d'instal·lacions amb un major nivell de detall. 2. Que no obstant això, en el projecte presentat es definixen amb exactitud el total de les suposades deficiències tècniques mencionades en les al·legacions, com són: que el punt de connexió definitiu prové del gasoducte projectat per a la zona per Endesa Gas Transportista, SL, i que com a subministrament provisional s'indica la possibilitat de construir una planta satèl·lit fins a la connexió efectiva al gasoducte; Que la xarxa primària de distribució discorre per vials principals de la població i a partir d'estos es desenvoluparan les xarxes secundàries i estan dimensionades per a proveir ambdós, incloent el conjunt de noves zones d'expansió de sòl previstes al municipi. 3. A continuació, realitza una contestació dels avantatges que com a empresa distribuïdora manté en el mercat de combustibles gasosos.  
Respecte de l'escrit presentat per Iberdrola Distribución de Gas, SAU: 1. Que el projecte presentat és d'una autorització administrativa prèvia i que ha d'anar seguit, una vegada obtinguda esta, dels projectes d'execució d'instal·lacions amb un major nivell de detall. 2. Que, no obstant això, en la documentació queda perfectament definida la xarxa primària de distribució en els vials principals de la població, així com que a partir de la mencionada xarxa es desenvoluparan les xarxes secundàries a què correspon la distribució pròpiament dita, i es realitzaran d'acord amb la demanda de consums; que el disseny de la xarxa bàsica està dimensionat per al proveïment d'ambdós xarxes, incloent el conjunt de noves zones d'expansió de sòl previstes al municipi. Que les infraestructures necessàries per a les zones d'expansió fora de l'àmbit sol·licitat, seran objecte de nous projectes de sol·licitud d'autorització per Gas Alicante, SA. Que el contingut del projecte i documentació presentada per Gas Alicante, SA, complix tots els requisits establits en la legislació vigent en la matèria.  
Vist que sol·licitat pel Servici Territorial d'Energia un informe a l'Ajuntament de Xeraco, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Endesa Gas Distribución, SA, i reiterada la petició d'este pel Servici Territorial, va contestar l'informe sol·licitat, en el qual manifesta que, prèviament a la seua conformitat o oposició, i per a un projecte d'eixa envergadura, resulta necessari que l'empresa sol·licitant comunique a l'ajuntament la seua pretensió i exposició del projecte i es persone en l'ajuntament.  
L'escrit mencionat es va traslladar només als efectes del seu coneixement a l'empresa sol·licitant, sense que conste en l'expedient cap manifestació posterior d'esta o de l'Ajuntament de Xeraco.  
Vist que, de conformitat amb el que establix l'article 84 del Reial Decret 1434/2002, es va remetre separata de la documentació presentada amb les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats, concretament a Endesa Gas Transportista, SL, havent manifestat la seua conformitat amb la instal·lació referida.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
- Punt de connexió:  
a) Posició Xeraco del gasoducte Tavernes de la Valldigna-Villalonga presentat per Endesa Gas Transportista, SL, amb rang de pressió APA(1), situat en el sud-est del nucli urbà.  
b) Subministrament provisional fins a l'obtenció de la connexió definitiva al gasoducte, des de plantes satèl·lits d'emmagatzemament de gas, amb ubicació no determinada.  
- Estació de regulació i mesurament (ERM)  
En el punt de connexió descrit, s'instal·la una ERM amb rang de pressió APA/MPA(1), apta per a pressions fins a 16 bar i constituïda per dos línies (una de reserva), amb un cabal de 2.000 m³(n)/h, cada una.  
- Xarxes primària i secundària. Característiques:  
La pressió de la xarxa primària és MPA(1), procedent de l'ERM descrita, i està construïda amb canonada de polietilé PE-100, d'alta densitat SDR 17'6, de diàmetres nominals 160 mm i 110 mm i de 880 ml i 380 ml de longitud, respectivament.  
La xarxa secundària es construirà, fonamentalment, amb canonada de polietilé PE-100, d'alta densitat SDR 17'6, i diàmetre 110 mm i de mitjana densitat SDR 11, per als diàmetres inferiors previstos, de 90 mm i 60 mm.  
El detall de la seua distribució en el nucli urbà s'arreplega en els plànols de l'annex al projecte amb visat de 13 de febrer de 2006.  
- Pla d'Expansió.  
L'ERM i la xarxa primària s'instal·laran durant el primer any des de la consecució de l'autorització administrativa d'execució. Hi ha una previsió de pla, diferenciat en tres fases, que engloben la totalitat del terme municipal relatiu a la zona nucli urbà i no incloent la zona platja, que cal executar en els anys següents d'acord amb el creixement vegetatiu.  
Vist l'escrit presentat per Gas Natural Cegás, SA, amb data 11 de desembre de 2006, davant del Servici Territorial d'Energia de València de la Conselleria d'Infraestructures i Transport, juntament amb el projecte d'autorització administrativa per a la distribució de gas natural al terme municipal de Xeraco, firmat per un tècnic competent i visat pel col·legi oficial corresponent en data 1 de desembre de 2006, perquè li siga atorgada l'autorització administrativa i aprovació del projecte d'execució per a la distribució de gas natural al municipi de Xeraco, província de València (CBREDE/2006/79/46).  
Vist que va ser realitzada la informació pública, a què fa referència l'article 73 de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autoritzacions d'instal·lacions de gas natural, així com en el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries, per mitjà de l'anunci corresponent que es va publicar en els diaris El Mundo i ABC el dia 5 de maig de 2009, en el Butlletí Oficial de la Província de València, de 9 de maig de 2009, i en el Diari Oficial de la Comunitat Valenciana de 29 d'abril de 2009.   
D'acord amb la documentació que hi ha en l'expedient no han sigut presentades al·legacions a la petició.  
Vist que sol·licitat pel Servici Territorial d'Energia un informe a l'Ajuntament de Xeraco, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA, així com remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat i l'informe sol·licitat, en el qual es manifesta, en síntesi, el següent:  
- Que una vegada analitzat el projecte s'han observat deficiències tècniques, entre les quals destaca que la realització de les conduccions de gas condicionarà el desenvolupament del sòl urbanitzable previst en el Pla General d'Ordenació Urbana de Xeraco en tramitació, per la qual cosa seria convenient que es plantejara una alternativa tècnica que no afectara el desenvolupament esmentat, així com que la secció del camí de Caminàs, després de realitzar-se la instal·lació seria menor que l'existent i impediria l'encreuament de dos vehicles, la qual cosa suposa un perjuí a l'entrada i eixida de vehicles de la zona de la platja.  
Traslladat el referit informe a l'empresa sol·licitant va presentar escrit de contestació i va manifestar que després de la reunió mantinguda amb l'Ajuntament s'ha acordat que les particularitats tècniques sol·licitades en l'informe, en relació amb el traçat puntual d'algunes canalitzacions, es realitze amb els tècnics municipals i s'ajuste a les condicions que en la llicència municipal es continguen.  
Tramesa novament sol·licitud d'informe a l'Ajuntament de Xeraco pel Servici Territorial d'Energia, acompanyada de l'escrit presentat per Gas Natural Cegás, SA, no consta en l'expedient contestació respecte d'això.  
Vist que, de conformitat amb el que establix l'article 84 del Reial Decret 1434/2002, es va remetre separata de la documentació presentada, amb les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats, concretament a les següents:  
- Confederació Hidrogràfica del Xúquer, respecte a encreuaments de llit públic (riu Xeraco) i séquies (Travessera i Ahuir). Ha remés un informe en què manifesta que respecte a les séquies, com no es tracta de llit públic, no necessiten d'autorització de l'esmentat organisme per a dur a terme la seua execució, i quant al riu Xeraco, s'autoritza l'encreuament, d'acord amb les condicions generals i particulars que el referit informe conté.  
- Diputació Provincial de València, per afeccions a la carretera CV-605. Ha remés l'informe sol·licitat, en el qual manifesta que no hi ha inconvenient en l'execució de l'encreuament en el PK 14+580 que s'arreplega en la separata, amb les condicions que l'informe mencionat conté.  
- Gas Natural SDG, SA, manifesta que les obres projectades no interferixen amb les que estan en servici de la seua titularitat.  
Traslladats els mencionats informes a l'empresa peticionària, manifesta la seua conformitat amb les condicions que contenen.  
Vist la sol·licitud presentada per Iberdrola Distribución de Gas, SAU, amb data 2 agost de 2007, davant del Servici Territorial d'Energia de València de la Conselleria d'Infraestructures i Transport, juntament amb el projecte per a l'autorització administrativa de distribució de gas natural als termes municipals de Xeraco i Xeresa, datat a juliol de 2007, perquè li siga atorgada l'autorització administrativa per a la distribució de gas natural als municipis de Xeraco i Xeresa, província de València.(CBREDE/2007/46/46).  
Vist que les característiques bàsiques contingudes en la documentació presentada per Iberdrola Distribución de Gas, SAU, són les següents:  
- Punt de connexió:  
Situat en el nord-oest del nucli urbà, a través de xarxa de distribució amb pressió APA(1) de 10 bar, que té el recorregut pel terme municipal de Tavernes de Valldigna i que ha sigut projectada per la pròpia empresa distribuïdora.  
- Estació de regulació i mesurament (ERM):  
En el punt de connexió citat, s'instal·la l'ERM amb rang de pressió APA/MPB(1), màxim d'entrada 10 bar i d'eixida 4 bar amb un cabal nominal de 1000 m³(n)/h i una línia de regulació de reserva.  
- Xarxes de distribució. Característiques.  
a) Una xarxa de distribució amb pressió APA(1), la canonada de la qual és de polietilé PE-100, qualitat SDR 11 i diàmetre nominal de 110 mm, i la longitud de 6.522'02 ml, dels quals 892'9 ml corresponen al terme municipal de Xeraco.  
b) Tres xarxes de distribució amb pressió MPB(1) per a l'alimentació de Xeraco nucli urbà, Xeraco zona platja i Xeresa nucli urbà, amb canonada de polietilé PE-100, qualitat SDR 17'6, els diàmetres del qual són 160 mm, 90 mm i 63 mm, i longituds respectives de 3.235 ml, 2.806 ml i 6.541'48 ml. La longitud total és de 12.597'8 ml dels quals 9.059'4 ml corresponen al terme municipal de Xeraco.  
La canonada, amb el rang de pressió APA(1), discorrerà soterrada, en condicions normals, a una profunditat de 0'60 m i la corresponent a pressió en MPB(1) a 0'80 m de profunditat.  
- Termini d'execució:  
Dos anys per a la xarxa de distribució principal, després de la consecució de les autoritzacions pertinents, i l'extensió d'esta s'executa d'acord amb les respectives aprovacions de les urbanitzacions sectorials corresponent.  
Vist que Endesa Gas Distribución, SA, Gas Natural Cegás, SA, i Iberdrola Distribución de Gas, SA, tenen els requisits establits en el capítol II del títol II del Reial Decret 1434/2002 de 27 de desembre, per a l'exercici de l'activitat de distribució.  
Atés que, en la data que és dictada la present resolució, consta justificadament acreditada a esta Direcció General d'Energia per part d'Endesa Gas Distribución, SA, Gas Natural Cegás, SA i Iberdrola Distribución de Gas, SAU, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i documentació presentada, amb la construcció de les instal·lacions, és dotar d'infraestructura gasista al municipi com a energia alternativa, facilitar el desenvolupament industrial i la diversificació energètica.  
Vist que el Servici Territorial d'Energia de València, encarregat de la instrucció dels expedients de sol·licitud, els ha remés a esta Direcció General per a la seua resolució.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural, requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que hi ha entre la totalitat de les sol·licituds presentades per a la construcció de la xarxa de distribució de gas natural al terme municipal de Xeraco, íntima connexió a l'efecte de la seua resolució, es procedix a acumular-les, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar la seua acumulació a altres amb què tinga identitat substancial o íntima connexió.  
Atés que el punt de connexió definitiu del projecte de les instal·lacions de distribució de gas natural presentat per Gas Natural Cegás, SA, per al municipi de Xeraco, es troba dins del projecte de gasificació del gasoducte Cullera-Gandia, sol·licitat per Gas Natural Distribución SDG, SA, al qual ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana, l'article 5 de la qual disposa que «es tindrà en compte el caràcter prioritari del projecte de gasificació seleccionat a l'empresa sol·licitant en virtut de la present orde, a l'efecte de la posterior gasificació dels municipis vinculats al projecte de gasificació esmentat».  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, a la connexió al gasoducte Cullera-Gandia per a la distribució de gas natural al municipi del Xeraco, a l'abast, la qualitat i condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
La concurrència de peticionaris a l'autorització administrativa per a la gasificació del municipi de Xeraco i la denegació a la resta de sol·licituds que formen el present expedient i que han sigut acumulades i atorgar a Gas Natural Cegás, SA, autorització administrativa per a la construcció de la xarxa de distribució de gas natural a la localitat de Xeraco, a la província de València.  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que consten a continuació:  
1. El titular d'esta constituirà en el termini d'un mes, a partir de la data de la notificació de la present resolució, una garantia per valor de 10.372'27 euros, import del dos per cent del pressupost de la instal·lació que consta en l'expedient de sol·licitud, que cal presentar en el Servici Territorial d'Energia de València, per a garantir el compliment de les seues obligacions, d'acord amb el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució.  
2. Gas Natural Cegás, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en particular referida a l'àmbit geogràfic de la present autorització, quan siga necessari atendre noves demandes de subministrament de gas, sense perjuí del que siga d'aplicació del règim reglamentàriament establit per a les connexions.   
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.  
4. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
6. La determinació de les tarifes i del règim econòmic que s'apliquen per al subministrament de gas natural, es regiran per les disposicions vigents en cada moment.  
7. La present autorització s'atorga sense perjuí de tercers i deixant fora de perill els drets particulars.  
8. Serà causa de revocació de la present autorització administrativa l'incompliment de les condicions esmentades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. La present autorització entrarà en vigor l'endemà de la data la seua notificació.  
Segon   
Aprovar a Gas Natural Cegás, SA, el projecte d'execució firmat per tècnic competent i visat pel col·legi oficial corresponent, en data 1 de desembre de 2006, per a la construcció de la xarxa de distribució de gas natural a la localitat de Xeraco, província de València i les característiques principals de la qual són:  
- Subjecte: Gas Natural Cegás, SA  
- Tipus de gas: gas natural.  
- Punt de connexió: amb el gasoducte Cullera-Gandia, en la posició Xeraco, amb rang de pressió MPB(1), situada a l'eixida de la vàlvula de l'estació de regulació i mesurament, al costat de l'encreuament de l'avinguda Hort Mandarí i el carrer de les Corts Valencianes.  
- Estacions de regulació i mesurament. (ERM). Dos ERM amb rang de pressió MPB/MPA(1)-1500, la primera (AR-10) per al subministrament del nucli urbà i cabal 1.000 m³(n)/h, situada en l'encreuament del carrer de les Corts Valencianes i l'avinguda Hort Mandarí, i la segona (AR-9), per a l'alimentació de la zona platja, el cabal de la qual és de 2.500 m³(n)/h i que es troba situada en l'encreuament dels carrers Font de l'Ull i Arnau Busquets.  
- Traçat i característiques de les xarxes: des de l'eixida de l'ERM (AR-10) a una pressió MPA(1), la canonada és de polietilé PE-100, qualitat SDR 17'6, amb recorregut pels distints carrers del nucli urbà. Igualment, amb les mateixes característiques de canonada i pressió, s'executarà el traçat des de l'ERM (AR-9) per a la distribució que s'ha de realitzar en la zona de la platja. La xarxa que s'ha de canalitzar disposa de diàmetres de canonada de 200 mm, 160 mm i 110 mm, i les longituds respectives són 2.950 ml, 1.894 ml i 2.932 ml.  
Ambdós ERM estan connectades per mitjà de canonada de polietilé PE-100, qualitat SDR 17'6, de diàmetre 200 mm, amb rang de pressió en la xarxa de MPB(1). La longitud total és de 3.130 ml.  
El traçat corresponent, amb detall del seu recorregut i de les fases I i II està especificat en els plànols del projecte números 966-UU 9.1. i 1.2. Rev. 00.  
Les canonades discorren en condicions normals, a una profunditat de 0'60 m en les voreres, i a 0'80 m en un altre tipus de terreny, amidada entre la generatriu superior de la canonada i la superfície del terreny, excepció feta de les condicions imposades pels organismes afectats coneguts i acceptats per l'empresa autoritzada.  
- Zona geogràfica. Les zones urbanes qualificades així en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
- Pla d'expansió. La fase I, que s'ha d'executar en la primera anualitat des de la data d'esta autorització administrativa, correspon a la zona de nucli urbà, limitada pels carrers de les Corts Valencianes, ronda de Bruguieres, Lluís Vives i av. València.  
La fase II, que s'ha d'executar en el primer i segon any després de l'acabament de la fase I referida, es concreta en la canalització descrita en l'apartat anterior de «traçat» i que correspon al tram de canalització de la connexió a pressió MPB(1), així com de la zona de la platja.  
- Pressupost del projecte presentat: 518.613'91 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, en els terminis establits en les fases anteriorment descrites, amb les variacions que, si és el cas, se sol·liciten i s'autoritzen i es referiran als elements compresos en l'àmbit d'aplicació del Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). De la mateixa manera, les instal·lacions s'hauran d'ajustar a les zones urbanes qualificades així en el vigent Pla General d'Ordenació Urbana i a aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
2. El titular de l'esmentada instal·lació informarà de l'acabament de les obres al Servici Territorial d'Energia de València, a l'efecte de reconeixement, i presentarà l'oportú certificat de direcció, subscrit per tècnic competent i visat pel col·legi oficial, així com els requisits tècnics essencials i mesures de seguretat mínimes incloses en les Instruccions Tècniques Complementàries d'acord amb el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar-ne les inspeccions, en cas de considerar-ho convenient.  
4. L'administració deixarà sense efecte la present resolució en qualsevol moment en el cas que observe l'incompliment de les condicions que s'hi imposen. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
(1) APA: 4 bar< P =16 bar  
MPA: 0,05 bar < P =0,4 bar  
MPB: 0,4 bar< P =4 bar  
València, 19 de novembre de 2009.- El director general d'Energia: Antonio Cejalvo Lapeña.